mk en hbs_cyr mk hbs_cyr mk ru mk ru mk mk mk mk mk de mk mk mk mk mk mk mk mk mk mk mk en mk de mk de mk de en en en fa en en en mk mk mk de mk mk mk de mk mk de mk mk de mk mk mk ru mk ru mk mk ru mk ru mk mk mk mk mk en en
ЦЕНИТЕ НА МЛЕКОТО ГИ „ПОБУДАЛЕА“ ГРАЃАНИТЕ, АМА ИНСПЕКТОРИТЕ НЕ НАШЛЕ НЕОПРАВДАНО ЗГОЛЕМУВАЊЕ  - Објективно24
Цените во маркетите дивеат, а на граѓаните веќе им е страв дури и да отидат во продавница, бидејќи не знаат со какви драматични цени на производите ќе се соочат.
Многу од граѓаните веќе си го поставуваат прашањето дали овие нови секојдневни ценовни шокови се оправдани, односно дали се темелат на реалните набавни и производни цени, или, пак, веќе станува збор за трговско самоволие, односно еден вид на „воено профитерство“, што би значело дека војната во Украина и високиот раст на цените на енергенсите неоправдано се користи како алиби за ненормално зголемување на цените, кое нема врска со реалноста.
Како што е познато, Владата на својата завчерашна седница одлучи да ја продолжи важноста на замрзнати цени на одредена група на производи до крајот на годинава, но не ја прошири листата на производите, со образложение дека пазарот сеуште се анализира.
Фактор ја праша директорката на Државниот пазарен инспекторат Анета Симеска-Димоска дали пазарните инспектори имаат ингеренции да ги контролираат овие евентуални трговски самоволија и злоупотреби со драстичните зголемувања на цените.
Таа во изјава за Фактор вели дека Пазарниот инспекторат може само да контролира дали трговците ги почитуваат владините одлуки, односно дали се дрзнуваат да ги зголемуваат маржите кај оние производи за кои Владата донесе одлука да бидат замрзнати, но пазарните инспектори не можат да „се мешаат“ за другите производи, бидејќи, како што вели, станува збор за слободен пазар, каде што не смее да има ограничувања.
„Нашите инспектори работат во делот на ограничените маржи, и се испитува дали трговците ги почитуваат тие владини одлуки. Но, другите цени се на слободен пазар, што значи дека пазарот, односно понудата и побарувачката одредуваат колку ќе бидат високи цените. Практично, се додека има купувачи, додека има граѓани кои купуваат и по тие цени, трговците ќе ги зголемуваат цените, но мислам дека пазарот на крајот сето тоа ќе го избалансира. Што значи, ние можеме само да провериме дали цената е согласно онаа од добавувачите“, објаснува Симеска-Димоска.
Во моментов, според директорката на Државниот пазарен инспекторат, пазарни инспектори контролираат дали е оправдан растот на цените на млекото, односно дали сегашните енормни цени на млекото кои достигнуваат дури и до 80 денари, е врз основа на реалните трошоици за производство. Практично, биле контролирани сите досегашни зголемувања на цените на млекото.
Она што Пазарниот инспекторат го има како информација, е дека нема неоправдано зголемување на цените на овој производ.
← НЕ СТИВНУВА ИНТЕРЕСОТ ЗА КУПУВАЊЕ СТАНОВИ, само во првиот квартал за купопродажба на недвижнини свртени 218 милиони евра
За несреќата кај Ласкарци се чека супервештачење 315 дена  →
You May Also Like
ГОРИВАТА ПАК СТАНУВААТ ИЗГОР – дизелот поскапува за денар и половина, бензините за половина денар
ЕУ стави рок спорот меѓу Софија и Скопје да се реши до јули, на потег е Бугарија
ОБЈАВЕНА Е ЛИСТАТА НА НАЈБОГАТИТЕ ЗЕМЈИ ВО СВЕТОТ: Еве каде е Македонија
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
МВР поднесе прекршочна пријава против едно лице: Фрлало со предмети по бугарскиот клуб во Охрид
СВР Охрид соопшти дека на протестот одржан денеска во Охрид, не се регистрирани нарушувања на јавниот ред и мир. Полициските
Рекордни цени на кафето, млекото и шеќерот – во Македонија секојдневниот ритуал стана луксуз
Во Србија сега можете да менувате денари, ставени се на листата на конвертибилни валути
Земјотрес од 3 степени според Рихтер кај Струмица
Објективни и независни дневни вести. Следете нè и бидете во тек со настаните во Македонија и светот!
Следете нè на Фејсбук за да сте во тек со најновите вести:  Objektivno24.mk
Copyright © 2022 Објективно24. All rights reserved.
Theme: ColorMag by ThemeGrill. Powered by WordPress.